РЕШЕНИЕ НА КОМИСИЯТА
от 18 август 2008 година
за изменение на Решение 2007/870/ЕО по отношение на одобряването на плана за спешна ваксинация с маркерна ваксина против класическа чума на свинете в стопанствата в Румъния
(нотифицирано под номер C(2008) 4360)
(само текстът на румънски език е автентичен)
(2008/682/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на България и Румъния,
като взе предвид Акта за присъединяване на България и Румъния, и по-специално член 42 от него,
като взе предвид Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (1), и по-специално член 19, параграф 3, трета алинея от нея,
като има предвид, че:
(1)
С Директива 2001/89/ЕО бяха въведени минимални мерки на Общността за борба с класическата чума по свинете. Тези мерки включват разпоредба, според която при потвърждаване на първичен случай на класическа чума по свинете при диви свине държавите-членки следва да представят на Комисията план за мерките за ликвидиране на заболяването. Тези мерки предвиждат също така спешна ваксинация на свинете в свиневъдните обекти.
(2)
Решение 2007/870/ЕО на Комисията от 21 декември 2007 г. за одобряване на плановете за 2008 г. за ликвидирането на класическата чума по свинете при дивите свине и спешното ваксиниране на тези свине и на свинете в стопанства срещу тази болест в Румъния (2) бе прието като една от редицата мерки за борба с класическата чума по свинете в посочената държава-членка. Посоченото решение се прилага до 31 декември 2008 г.
(3)
Един от плановете, одобрени с посоченото решение, касае спешната ваксинация с маркерна ваксина против класическа чума по свинете в свиневъдните обекти. Наличностите от такава ваксина бяха ограничени след одобряването на посочения план. Румъния съответно измени посочения план за спешна ваксинация.
(4)
На 30 юни 2008 г. Румъния представи изменения план за спешна ваксинация за одобрение от Комисията.
(5)
Измененият план беше разгледан от Комисията, която прецени, че той отговаря на изискванията, посочени в Директива 2001/89/ЕО. Следователно посоченият план следва да бъде одобрен.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В член 3 от Решение 2007/870/ЕО датата „29 ноември 2007 г.“ се заменя с „30 юни 2008 г.“.
Член 2
Адресат на настоящото решение е Румъния.
Съставено в Брюксел на 18 август 2008 година.